analogteknikk
Store norske leksikon,Teknologi og industri,Elektronikk,Elektronikk
Analogteknikk, det å benytte analog, kontinuerlig representasjon av fysiske fenomener, og å behandle disse størrelsene på forskjellige måter. Med analog representasjon menes at en fysisk størrelse kan gi et bilde av en annen; f.eks. kan speedometerviserens posisjon gi et bilde av bilens fart, termometerets kvikksølvsøyle en fremstilling av temperaturen.
Analogteknikken omfatter både elektriske, mekaniske, pneumatiske og hydrauliske apparater og systemer, men uttrykket brukes nå først og fremst om elektronisk analogteknikk.I elektroniske systemer benyttes elektriske signaler, dvs. spenninger eller strømmer, til å representere fysiske størrelser. Disse signalene kan behandles på mange forskjellige måter.Det motsatte av analogteknikk er digitalteknikk. Les mer i Store norske leksikon elektronikk